Kreousa (dcéra Priama)

Kreousa alebo Kreúsa (Kreousa/iný prepis Kreúsa) je v gréckej mytológii dcéra trójskeho kráľa PriamaApollodoros, Bibliotheca, 3,12,5. a jeho manželky Hekaby. 

Mýtus o Priamovej dcére Kreúse dnes žije v podobe, ktorú nám vo svojom spracovaní zanechal rímsky básnik Vergílius v  epickom diele Eneida.Vergílius, Aeneis, 2,650-795. Kreúsa sa stala manželkou Aineia, syna Trójana Anchisa a bohyne Afrodity. Aineias bol v trójskej vojne vodcom dardanských odielov a právom ho nazývali „statočných Dardancov pýchou“ a „hrdinom nad iných slávnym“, ale jeho hrdinstvo rovnako ako iných statočných trójskych bojovníkov nemohlo odvrátiť pád Tróje. Stalo sa tak z vôle bohov a rovnako z ich vôle mal Aineias prežiť a Kreúsa nie.

Aineias sa potom ako jediný z trójskych vodcov zachránil a z horiaceho mesta vyviedol aj svojho otca Anchisa, syna Askania a niekoľkých obyvateľov. Kreúsa však pri úteku zaostala a pohltili ju plamene horiaceho mesta. Keď sa Aineias vrátil a hľadal ju, stretol už len jej ducha,Vergílius, Aeneis, 2,752-795. ktorý mu poradil, aby svoj domov hľadal v ďalekej Itálii.Vergílius, Aeneis, 2,777. Aineias nakoniec po dlhých rokoch blúdenia pristal pri brehoch Latia, kde založil dynastiu, ktorej potomkami boli zakladatelia Ríma Romulus a Rémus.

Podľa antického autora Pausania Kreúsa v Tróji nezomrela, lebo ju zachránila matka bohov Rhea a bohyňa lásky Afrodita.Pausanias, Periégésis tés Hellados, 10,21,1. 

 Referencie a bibliografia 

Kategória:Postavy gréckej mytológie